钦定古今图书集成/明伦汇编/官常典/第732卷 > 唐庆〈弟山禄 兴禄〉
## 钦定古今图书集成/明伦汇编/官常典/第732卷 > 唐庆〈弟山禄 兴禄〉

按《元史》本传，“庆不知何许人，事太祖为管军万户。太
祖伐金，以庆权元帅左监军。岁丁亥，赐虎符，授龙虎
卫上将军，使金。壬辰，太宗复以庆为国信使，取金质
子，督岁币，以金曹王来，见帝于官山。七月，使庆再往，
令金主黜帝号称臣。金主不听，庆辄以语侵之，金君
臣遂谋害庆，夜半，令兵入馆舍，杀庆及其弟山禄、兴”
禄并从行者十七人。既灭，金购求《庆尸》不得。厚恤其
家，赐金五十斤。诏官其子，仍计其家人口，给粮以养
焉。